13. Anlægsbevilling til nyt tag på [adresse] (Åben)
Tidl. politisk behandling
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,5 mio. kr. til nyt tag 
på [adresse] og færdiggørelse af tidligere energioptimeringsprojekter fra ”Puljen 
til energioptimering på folkeoplysningsområdet”. Byrådet skal endvidere godkende, 
at foreningen Hinnerup-Badet etablerer solceller på svømmehallen. Tagudskiftningen er det sidste projekt 
i puljen til energioptimering, hvor Byrådet har afsat 5,8 mio. kr. i alt i perioden 2018-21 (A-611ny) til 
energioptimeringsprojekter i haller, svømmehaller og foreningsejede klubhuse. 
Byrådet besluttede i forbindelse med budget 2021-24, at det resterende rådighedsbeløb på 1,255 mio. kr. 
i [adresse] skal anvendes til solceller på [adresse] og [adresse] (A-603). 
Det viste sig imidlertid, at det ikke er muligt at etablere solceller på taget ved [adresse], da 
tagkonstruktionen ikke kan bære et solcelleanlæg. [adresse] har derudover en elaftale, som 
betyder, at solceller ikke vil være rentabelt for idrætscenteret.  
Foreningen Hinnerup-Badet ønsker at gennemføre solcelle-projektet, fordi projektet har en god 
tilbagebetalingstid og er i tråd med badets ønske om en grønnere profil.
Forvaltningen har på den baggrund i samarbejde med Hinnerup-Badet og ekstern rådgiver arbejdet på at 
finde den bedst egnede solcelleløsning til Hinnerupbadet. I forbindelse med solcelleprojektet er levetiden 
på svømmehallens nuværende tagflade vurderet. Tagfladens forventede restlevetid er kortere end 
solcellernes, og derfor bør taget skiftes i forbindelse med at solcellepanelerne monteres.  
Projektet blev sat i bero i februar 2023, fordi BDO (Kommunernes Revision) vurderede, at kommunerne 
ikke kan støtte eller yde lån til solcelleprojekter. 
På den baggrund vurderer Børn og Kultur, at Favrskov Kommune ikke kan yde tilskud til det solcelleprojekt, 
som Byrådet oprindeligt har afsat penge til. Børn og Kultur foreslår, at Favrskov Kommune i stedet 
finansierer tagudskiftningen fra puljen til energioptimering. Herefter kan foreningen selv stå for 
solcelleprojektet og finansieringen heraf. Denne løsning er drøftet med Hinnerup-Badet, som er tilfredse 
med løsningen.
Foreningen Hinnerup-Badet har modtaget et tilbud på 2,8 mio. kr. inkl. moms for etablering af solceller på 
svømmehallen inkl. fem års fuld service. Den samlede udgift forventes at være på op til ca. 3,1 mio. kr. inkl. 
rådgiverydelser og eventuelle uforudsete udgifter. 
Der er samtidigt indhentet tilbud på tagudskiftningen, som koster 740.000 kr. ekskl. moms. Den samlede 
udgift til tagudskiftningen forventes at være på op til ca. 950.000 kr. inkl. rådgiverydelser, uforudsete udgifter 
samt en andel af projektets udgifter til byggeplads, stillads mv., som både vedrører solcelleprojektet og 
tagudskiftningen. Illustration af solcelleprojektet er vedlagt som bilag.
[adresse]: EMN-2021-00780
Dok-ID: 3489578
Sagsbehandler: habh
Byråd
31. oktober 2023  19:00
Solcellerne forventes at give Hinnerup-Badet en besparelse på ca. 340.000 kr. årligt og medføre en årlig 
CO2 besparelse på 25 ton. Hvis solcelleprojektet koster 3,1 mio. kr., vil tilbagebetalingstiden være 9,3 år 
ved en pris på 1,7 kr. pr. kwh. Det er vanskeligt at beregne en præcis tilbagebetalingstid og besparelse, da 
der kan være store udsving i elprisen. I perioden maj 2022 til maj 2023 har Hinnerupbadet eksempelvis 
betalt 3,2 kr. pr. kwh, hvilket giver en tilbagebetalingstid på 5,6 år.
Såfremt Byrådet godkender en anlægsbevilling til tagudskiftningen, sættes det samlede projekt i gang i 
foråret 2024. Projektet forventes ikke at medføre forstyrrelser i svømmehallens drift. Skolernes og 
foreningernes aktiviteter kan foregå samtidigt med projektets udførsel. 
VURDERING
Svømmehallen i Hinnerup er en kommunal svømmehal, der er bortforpagtet til den almennyttige forening, 
Hinnerup-Badet. Foreningen varetager selv alle forhold vedrørende badets drift. Badet har en sund 
driftsøkonomi og har gennem årene sparet op til større vedligeholdelsesopgaver og udvikling af badets 
faciliteter. Børn og Kultur vurderer, at anlægsbevillingen til tagudskiftningen på kommunens bygning vil 
gøre det økonomisk muligt for foreningen selv at finansiere solcelleprojektet. 
Forvaltningen vurderer endvidere, at solcelleanlægget vil medvirke til at reducere energiforbruget og 
bidrage positivt til Favrskov Kommunes arbejde med at reducere CO2-udledning i kommunen. Hinnerup-
Badet opnår en betydelig økonomisk årlig besparelse med solcelleanlægget. 
Elforsyningsloven angiver, at kommunerne kan opsætte solcelleanlæg, men aktiviteterne skal udskilles i et 
særskilt selskab. Det vil sige, at et solcelleanlæg skal drives som forsyningsvirksomhed med selvstændig 
bestyrelse mv. Selskabet skal sælge strømmen til de bygninger, solcelleanlægget sidder på, og der skal 
betales moms og elafgifter. Dermed er kommunale solcelleanlæg som udgangspunkt ikke en attraktiv 
model. 
Energistyrelsen har bekræftet, at solcelleanlægget på svømmehallen i Hinnerup er undtaget fra reglerne 
om udskillelse i særskilt selskab, fordi der er tale om en forening, der selv varetager driften. 
Hvis Favrskov Kommune overtager driften af svømmehallen og solcelleanlægget, vil solcelleanlægget 
være omfattet af kravet om selskabsudskillelse. I så fald vil der skulle søges om dispensation fra kravet 
eller solcelleanlægget skal frakobles. Foreningen Hinnerup-Badet har forpagtet og drevet svømmehallen 
de sidste 30 år, og Børn og Kultur vurderer, at forpagtningen vil fortsætte. Forpagtningsaftalen mellem 
Favrskov Kommune og foreningen Hinnerup-Badet foreslås at indeholde et krav om, at solcelleanlægget, 
medmindre andet aftales, skal fjernes, hvis forpagtningen ophører. 
ØKONOMI
Der er tidligere godkendt anlægsbevillinger på i alt 4,3 mio. kr., af de afsatte 5,8 mio. kr. Der skal godkendes 
en anlægsbevilling på 1,5 mio. kr. finansieret af de overførte rådighedsbeløb. Heraf vedrører 950.000 kr. 
tagudskiftningen og 550.000 kr. færdiggørelse af tidligere energioptimeringsprojekter og forundersøgelser 
vedr. energioptimeringsprojekterne. Nogle af energioptimeringsprojekterne er blevet dyrere end forventet, 
fx belysningsprojekter i hallerne og klubhuse samt udskiftning af brusere i [adresse]. Der 
er desuden gennemført forundersøgelse af tagkonstruktionerne på [adresse] og 
Hinnerupbadet. 
Foreningen Hinnerup-Badet beholder den økonomiske besparelse forbundet med tagudskiftningen og 
solcelleprojektet, ligesom ved de øvrige gennemførte energioptimeringsprojekter. Hinnerup-Badet skal selv 
stå for de kommende udgifter til vedligehold, servicering og opsparing til senere renovering og 
genanskaffelse af en nyt anlæg. 
INDSTILLING
Direktøren for Børn og Kultur indstiller til Byrådet:
1.
At godkende, at foreningen Hinnerup-Badet etablerer solceller på svømmehallen [adresse].
2.
At godkende anlægsbevilling på 1,5 mio. kr. til tagudskiftning på Hinnerupbadet og færdiggørelse af 
energioptimeringsprojekter, finansieret af det afsatte rådighedsbeløb til energioptimering på 
folkeoplysningsområdet. 
BESLUTNING
Kultur- og Fritidsudvalget, 5. oktober 2023:
Fraværende: Ingen
Indstilles godkendt.  
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Alf Andresen
Godkendt.
Bilag

Illustration af solceller på Hinnerupbadet (3607361)
